el en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky uk ky ru ky ky fr ky ky ky ky ky fr ky kk ky ky ky ky ky ky ky ky ky ru ky ru ky ru ky ru ky ru ky ru kk ru ky ru ky ru ky bg ky ru mn ky ru ky ru ky ky ru ky ru ky ru ky ru kk ru av ru hbs_cyr ky ru bg ky ru ky ru ru ru uk ru ru ru kk ru krc ru
"Агым", 21.08.09 - 19-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Атактуу ырчынын Энди Уорхол тарткан сүрөтү аукционду уюштуруучулардын үмүтүн таш каптырды. Уюштуруучулар бул сүрөттү 10 миллион долларга пулдайбыз деп алакан ушалап турушкан. Аукцион аяктары менен маалымат агенттиктери 800 миң доллар баштапкы баа менен коюлган Жексондун сүрөтү бир нече миллионго кеткенин жарыялашып, так суммасын жазышкан эмес. Көрсө, 2009-жылы 278, 5 миң долларга сатылып алынган бул сүрөт болгону бир миллиондон ашык долларга сатылган. Картинанын ээсинин ырчы каза болгондон кийин анын сүрөтүнө болгон талап өскөнүн эске алып, акчага марыйын деген ою ушинтип ойрондолду.
"Forbes" журналы 2009-жылдагы дүйнөдөгү эң таасирдүү 100 айымдын тизмесин жарыялаган. Ал тизмеде биринчи орунда Германия канцлери Ангела Меркель туруп, 72 адам президенттер, вице-президент, башкы, аткаруучу директорлор, ири компаниялардын өкүлдөрү, жетекчилеринен турган. Таасирдүүлөрдүн калган 28инин ичинде 6 өлкөнүн президенти, 3 премьер, 2 канайым, 2 экономика министри, эки сот, АКШ мамкатчысы бар. Бул тизмеде өткөн жылы 17-орунда турган Юлия Тимошенко быйыл 47-орунга түшүп калган.
Таллинде ырдаган атактуу ырчы Мадоннага Эстония президентинин жубайы Эвелин Ильвес улуттук орнаменттери менен спорттук шым тартуулагысы келген. Бирок Мадонна өлкөнүн лидер айымына жолуккусу келген эмес. Айласы куруган Эвелин костюм-шымды шоу-концертти уюштуруучудан берип жиберет. Көшөгөнүн артынан белекти алып барган адам Мадоннанын менеджерине берген. Ал белекти карап мурдун чүйрүп туруп, таштанды салынчу үкөккө ыргытып жиберген. Бирок, атактуу айым анын концертин уюштурган таллиндиктердин кымбат баалуу шуру-шакектерин ыраазычылык менен алган.
Россияда кайсы бир мамлекеттик корпорацияларды жоюу же өзгөртүү жөнүндө эч кандай маалымат жоктугун билдирди "Роснано" мамлекеттик корпорациясынын башкы директору Александр Чубайс. Ал азыр Россияда тескерисинче мамлекеттик корпорациялардын уюмдашуу-укуктук формалары катуу талкууга алынып жатканын опулдап алды. Мамлекеттик ишканалардын аты өзгөрүлгөнү менен иши толук бойдон мамлекетке караарын, аталыш ишкананын стратегиясына эч кандай таасир бербестигин баса белгиледи.
Испаниялык хирург Педро Кавадес жуманын шейшемби күнү "Ла Фе" клиникасында өлкөдө биринчи жолу адам бетин алмаштыруу операциясын жасады. Испаниянын ММКларынын билдиришинче операция шейшембиде башталып шаршембиде аяктаган. Бул хирургиялык алмаштыруу ийгиликтүү болгон. Кавадестин айтымында, азырынча мындан жыйынтык чыгара салуу эрте. Белгилей кетсек, мындай операциялар Испаниядан сырткары Кытай, АКШ, Францияда гана болгон. Испанияда "Ла фе" клиникасынан башка дагы эки оорукана адамдын бетин алмаштырууга атайын комиссиянын уруксатын алган.
Нью-Делидеги индия соту үч жашар балага мотоцикл айдоого укуктуу деген күбөлүк берди. Азиим Хан аттуу бул бала атасы ойлоп тапкан жардамчы тетиктердин жардамы менен мотоциклди эң сонун айдай алат. Жардамчы тетиктерсиз Азиимдин буттары педалга жетпейт. Сот өкүлдөрүнүн алдында дөөтүнү чимирилте айдаган баланын атасы "менин балам чоң айдоочуларга караганда ишенимдүү айдоочу. Мен балама толук ишенем, бирок, күбөлүгү барына карабай чоң көчөлөргө чыгарбайм" дейт маңдайы жарыла кубанып.
Америкалык сегиз эгиздин энеси Надя Сулеман балдарын бул дүйнөгө алып келгенине өкүнгөнүн билдирди. Теледеги маектешүүдө суроолорго жооп берип жатып Сулеман алты баланы мурда боюнан алдырып салбаганына өкүнгөнүн айткан. Муну менен бирге эле ал жаралып калган балдарын багууга аракет кыларын, бирок кандай жол менен каражат табарын билбей турганын жашырган эмес. Анткени Сулемандын сегиз эгизге чейин эле 2 жаштан 7 жашка чейинки алты баласы болгон. Күйөөсү менен ажырашкан бул "баатыр эне" учурда ар кандай шоуларга чыгып акча табууну көздөйт. Жакында ал кайсы бир порностудиянын миллион долларлык сунушуна макул болгон эмес.
Жума башында 8 жашар британиялык Тайгер Брюер бипландын канатына тикесинен туруп дүйнөлүк рекорд койду. Мындай трюк менен бала дүйнөдөгү эң жаш рекордчу болуп калды. Жерден 300 метр бийиктикте, саатына 160 километр ылдамдыкта учкан бипландын канатында Тайгер парашютсуз тикесинен туруп, бир канча чакырым учкан. Атын "Туулган күнүң менен" деп өзгөрткөн рекордчунун атасы Колин Брюер журналисттерге "алгач балам абдан толкунданды, бир аз учкан соң ал өзүн кармап, чоң киши жасай албаган трюкту жасады" дейт.
Түштүк африкалык күлүк Кастер Семенья 800 метр аралыкка чуркоо боюнча дүйнөлүк чемпионатта жеңүүчү болуп, бирок медалын албай калганы турат. Анткени Семенья кыз болгону менен сырткы келбети эркектикинен эч айырмасы жок. Бирок, бул чемпионатка катышуучулар атайын тесттен, гинекологдун, эндокринологдун, психологдун жана жыныстык мүчөлөрдү текшерген эксперттердин кароосунан өтүшкөн. Азырынча калыстар тобу кызды текшерген медициналык кызматкерлердин жыйынтыгын күтүшүүдө. Медалдын берилбей калышы спортсмен кыз үчүн психологиялык сокку болушун да айткандар бар.
Айланбас жердин айланма жаңылыктары
РОССИЯ. Жуманын дүйшөмбү күнү Россиядагы ири Саяно-Шушенск ГЭСинде кыйроо болгон. Натыйжада 19 адам каза болуп, 15 адам оор жаракат алып, 60 адам дайынсыз жоголгон. Өлкөнүн "Росгосстрах" камсыздоо компаниясынын билдиришинче жоголгондордун тирүү табылышы күмөн. Себеби, кырсык болгон күнү эле ГЭСтин адамдар жүргөн бөлүгүн бүт бойдон суу каптап калган. Учурда бул кырсыктын себептери тууралуу ар кандай карама-каршы көрсөтүүлөр айтылып жатат. Мисалы, "РусГидро" кыйроо турбинанын капкагынын айрылуусунан болгон десе, башка маалымат булактары ГЭСтеги трансформатордун жарылышынан деген пикирди айтышат. Өлкөнүн Өзгөчө кырдаалдар министри Сергей Шойгу чиновниктерди ооздорун жаап, ойлонбой оттобой туруусун өтүндү.
АКШ. 19-август күнү Колорадо штатында аскердик вертолет жарылды. Жергиликтүү гезит, маалымат агенттиктеринин маалыматы боюнча бул авиакыйроо Ледвилл шаарынан анча алыс эмес жерде болгон. Аскалуу тоолордун бир кыркасына урунган вертолетто төрт адам болгон. Азырынча вертолетто канча адам жабыр тартып, учак кайсы базадан учуп чыкканы, кайсы базага таандык экени белгисиз. Болгону АКШ жарандык авиациянын федералдык башкармалыгы учактагы адамдардын ар кандай жаракат алгандыгын билдиришкен.
ООГАНСТАН. Кечээ эртең мененки саат жетиден баштап өлкө башчысына добуш берүү башталды. Ооганстанда добуш берүүгө 17 млн. адамдын укугу бар. Талапкерлер тизмесине жалпы 36 адам кирген. Алдын ала сурамжылоолордо жеңүүчү болуп азыркы президент Хамид Карзай чыккан. Анын атаандашы азырынча мурунку тышкы иштер министри Абдулла Абдулла. Өлкөнүн кайсы бир бөлүгүн көзөмөлдөгөн "Талибан" кыймылынын жетекчилери шайлоону үзгүлтүккө учуратып, шайлоо участокторунда жардырууларды уюштурушарын убада кылышкан. Муну эске алган бийлик айрым кооптуу райондордо добуш берүү болбостугун жарыялап, улуттук, чет элдик ММКларга шайлоого адамдар аз келди деген маалымат таратпоолорун өтүнгөн. Муну ММК өкүлдөрү четке кагып, каршы экендигин билдиришти.
ДАГЕСТАН. Махачкаладагы үч согушчандын ким экендиктери аныкталды. Россиянын федералдык коопсуздук кызматынын Дагестан боюнча башкармалыгы алардын ички армиянын генерал-майору Валерий Липинскийдин өлүмүнө катышы бардыгын билдирген. Үч башкесердин бири Элдар Гайдаров "эмир" аталган Умалат Магомедовдун оң колу. Гайдаровдун жанындагылардын бири катуу жаракат алып кайтарыкта ооруканага жөнөтүлгөн.
КОРЕЯ. Түштүк Корея бийлиги Түндүк Кореядан экс-өлкө башчысы Ким Де Чжун менен түбөлүк коштошууга келүүчү делегациянын өлкөгө кирүүсүнө уруксат берди. Тараптар бул делегация жума күнү келип, Ким Дэ Чжун жерге берилери менен кайра мекенине кайтышарын макулдашышкан. Көрсө КЭДР делегациясын Сеулга киргизүү өтүнүчү менен Ким Дэ Чжундун туугандары кайрылышкан экен. Ким 1998-жылы Түштүк Кореянын президенти болуп түндүк-түштүктү жакындатуу саясатын жүргүзгөн.
WWW сайттарынан даярдаган Мелис Совет уулу
кыргыз тилиндеги гезит "Агым"
email • архив • редакция
Эми сенин ырыңды ким ырдайт?
ДНК Бактыярга тиешелүү болуп чыкты
Атың жакшы Ысык-Көл, затың кандай?
Темирге бай Жетим-Тоону кытайларга ким берген?
Жигери бар жигиттер же улут келечегине инвестиция
Европадагы еврейлер дүйнөлүк эки согуш ортосунда
Бүт кетебиз. Биздин өмүр - көз ирмем. Бир жакшылык калат элдин эсинде
"Мыкты кадрлар коюлбаса, өзгөрүү болбойт"
Кыргыздар ага кылымда жетебизби?
"Жалгызым ай, мен деп сезип туя көр,
Жаздын күздө оңуп бүткөн көктөмүн"
"Табылбас сендей акын гүл"
"Көкүрөгүм канааттанды, а көңүлчү?"
"Ашуу болсоң Долондой, акын болсоң Жолондой бол"
"Көкүрөк ойгонсо гана көп жылыш болот"
Эркек шайтандаса үй-бүлө эле эмес, эл, жер бузулат
"Менден жакшы саясатчы чыкмак…"